ગુજરાત સરકારે ચૂંટણી પહેલા પેટ્રોલ અને ડિઝલના ભાવમાં ઘટાડો કર્યો છે. નોંધનીય છે કે નાણાં મંત્રી અરુણ જેટલીના સૂચન બાદ રાજ્ય સરકારે રાજ્યમાં પેટ્રોલ અને ડિઝલ પર વેટના ભાવમાં ઘટાડાની વાત કરી હતી. ત્યારે એક તરફ જ્યાં ગુજરાત વિધાનસભાની ચૂંટણી આવી રહી છે ત્યારે લોકોને ખુશ કરવાનો કોઇ પણ મોકો રૂપાણી સરકાર જતો કરવા નથી ઇચ્છતી. આ માટે મુખ્યમંત્રી વિજય રૂપાણી અને નાયબ મુખ્યમંત્રી નીતિન પટેલે પ્રેસ કોન્ફરન્સ કરી જાહેરાત કરી છે. જે મુજબ હવે રાજ્યમાં પેટ્રોલના ભાવમાં 2.92 અને ડિઝલના ભાવમાં 2.72 રૂપિયાનો ઘટાડો કરવામાં આવ્યો છે.